ประกาศคณะกรรมการกํากับตลาดทุน

ที่ ทน. 2 /2556

เรื่อง  หลักเกณฑ์ในการให้คําแนะนําการลงทุนและการให้บริการ

เกี่ยวกับการซื้อขายหน่วยลงทุน   
(ฉบับที่ 3 )

\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  มาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ15 แห่งประกาศคณะกรรมการกํากับตลาดทุน ที่ ทธ/น/ข. 47/2553  เรื่อง หลักเกณฑ์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุน ลงวันที่ 22 ธันวาคม พ.ศ. 2553  และให้ใช้ความต่อไปนี้แทน

“ข้อ 15 ก่อนการขายหน่วยลงทุนของกองทุนรวม บริษัทหลักทรัพย์ต้องจัดให้มีการให้คําแนะนําที่เหมาะสมถูกต้องตรงตามวัตถุประสงค์และความต้องการของผู้ลงทุน โดยพิจารณาจากผลของการประมวลผลข้อมูลที่ได้รับจากผู้ลงทุน

การขายหน่วยลงทุนของกองทุนรวมตลาดเงินที่มีนโยบายการลงทุนในประเทศไทย บริษัทหลักทรัพย์จะไม่ดําเนินการตามวรรคหนึ่งก็ได้”


ข้อ ๒ ให้เพิ่มความต่อไปนี้เป็นข้อ 15/1 แห่งประกาศคณะกรรมการกํากับตลาดทุน ที่ ทธ/น/ข. 47/2553 เรื่อง หลักเกณฑ์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุน ลงวันที่ 22 ธันวาคม พ.ศ. 2553

                   “ข้อ 15/1   ในการขายหน่วยลงทุน ให้บริษัทหลักทรัพย์จัดส่งหรือแจกจ่ายหนังสือชี้ชวนให้แก่ผู้ลงทุนเพื่อใช้ประกอบการตัดสินใจลงทุนในหน่วยลงทุน โดยอย่างน้อยต้องจัดส่งหรือแจกจ่ายตามหลักเกณฑ์ดังต่อไปนี้

                   (1)  หนังสือชี้ชวนส่วนสรุปข้อมูลสําคัญ ให้จัดส่งหรือแจกจ่ายให้แก่ผู้ลงทุนทุกรายพร้อมใบจองซื้อหน่วยลงทุนหรือใบคําสั่งซื้อหน่วยลงทุน หรือดําเนินการโดยวิธีการอื่นใดที่ทําให้มั่นใจได้ว่าผู้ลงทุนทุกรายได้รับข้อมูลในหนังสือชี้ชวนส่วนดังกล่าวก่อนการตัดสินใจลงทุน

                   (2)  หนังสือชี้ชวนส่วนข้อมูลกองทุนรวม ให้จัดส่งหรือแจกจ่าย ณ จุดขายด้วยวิธีการใด ๆ ที่สามารถทําให้ผู้ลงทุนได้รับหนังสือชี้ชวนส่วนดังกล่าวอย่างทั่วถึง  
                   หนังสือชี้ชวนที่จะใช้จัดส่งหรือแจกจ่ายตามวรรคหนึ่งต้องมีรายการและข้อมูลตรงกับรายการและข้อมูลที่ปรากฏในหนังสือชี้ชวนที่ยื่นต่อสํานักงานล่าสุด”


ข้อ ๓ ให้ยกเลิกความใน (2) ของข้อ 21 แห่งประกาศคณะกรรมการกํากับตลาดทุน ที่ ทธ/น/ข. 47/2553  เรื่อง หลักเกณฑ์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุน ลงวันที่ 22 ธันวาคม พ.ศ. 2553  และให้ใช้ความต่อไปนี้แทน

“(2)   เอกสารหลักฐานที่เกี่ยวข้องกับการซื้อขายหน่วยลงทุน ซึ่งรวมถึงเอกสารหลักฐานที่แสดงถึงการปฏิบัติหน้าที่ของบริษัทหลักทรัพย์ตามข้อ 15 ข้อ 15/1 และข้อ 16 โดยให้จัดเก็บไว้ให้ครบถ้วนอย่างน้อยเป็นระยะเวลาห้าปีนับแต่วันที่ซื้อขาย  ทั้งนี้ การจัดเก็บในระยะเวลาหนึ่งปีแรกต้องอยู่ในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้า”


ข้อ ๔ ประกาศนี้ให้ใช้บังคับตั้งแต่วันที่ 1 เมษายน พ.ศ. 2556    เป็นต้นไป


ผู้มีอํานาจลงนาม -                              ประกาศ  ณ วันที่ 14 มกราคม พ.ศ. 2556

 

 

(นายวรพล  โสคติยานุรักษ์)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน